Cafè Pedrocchi

El Cafè Pedrocchi el xe uno dei pì grandi e famoxi cafè del mondo. El xe situà inte el pieno çentro de Padoa, in via VIII Febbraio n° 15.

Proxetà dal'architéto Jappelli, el se compòn de dò piani: el piantereno, inaugurà inte el 1831, el ospita łe sałe par i aventori, el bancòn, i laboratori e la coçina. El piano nobiłe el ospita enveçe alcune bełe sałe (sała Rosini, sała egizia) che xe atualmente utiłizà par mostre e espoxissioni tenporanee.

L'inportansa stòrega del logałe xe anca data dal fato che l'8 de febraro 1848, el ferimento al so enterno de un studente universitario el ga dato el via ad alcuni moti caraterizzanti el Risorgimento tałiàn e che i xe oncora deso ricordài nel'ino ofiçiàl universitario, Di canti di gioia.

Prèso el piàn nobiłe de ła costrussiòn xe situà el Muxeo del Risorgimento e dell'età contenporanea, dove i xe conservai tra i altri i ritràti del fondadòr Antonio Pedrocchi e del so sucesòr Domenico Cappellato Pedrocchi, tuti do opera de Achille Astolfi.

El Cafè xe noto anca col nome de "Cafè Sensa Porte" parché ai tenpi d'oro, fin al'avento de ła Prima Guera Mondial el jèra verto dì e note.

Categoria:Architeture de Pàdoa